Γενικά, η ράβδος ζανφόρ εμφανίζει μεγάλη αντοχή ως εξάρτημα και η διάρκεια ζωής της ξεπερνά συνήθως τα 200.000 χιλιόμετρα. Σπανίως  χρειάζεται αλλαγή και μόνο σε περιπτώσεις μεγάλης παραμόρφωσης ή καταστροφής της συνεπεία τροχαίου ατυχήματος, ισχυρού χτυπήματός της σε «σαμαράκι» ή λακκούβα του οδοστρώματος, είτε λόγω συνεχούς έκθεσής της σε συνθήκες υπερβολικής υγρασίας και ξηρασίας. Οι βλάβες, που συναντώνται συχνότερα εντοπίζονται κυρίως στην παραμόρφωση των αρθρωτών τμημάτων της ζαμφόρ, όπως είναι τα μπαράκια (ζαμφοράκια) ή τα λάστιχα – σινεμπλόκ στήριξής της (δακτυλίδια) κυρίως λόγω διάβρωσης και έκθεσης σε νερά, ζέστη και υγρασία.  Ιδίως τα μπαράκια ζαμφόρ έναι πολύ επιρρεπή στη φθορά και η διάρκεια ζωής τους είναι κατά μέσο όρο περίπου 30.000 χιλιόμετρα. Ιδιαίτερα επιβαρυντικοί παράγοντες είναι η κακή ποιότητα του οδοστρώματος όπως λακκούβες και σαμαράκια, αλλά και το επιθετικό στύλ οδήγηση που προκαλεί απότομα βυθίσματα στο μπροστινό σύστημα.